Av hensyn til Rikets sikkerhet

Av hensyn til Rikets sikkerhet er et norsk dramafilm produsert av Fjernsynsteatret som ble sendt på NRK i 1989. Filmen tar for seg Ikkevold-saken og ble regissert av Tore Breda Thoresen. Sentrale roller spilles av Kim Haugen, Torfinn Nag, Nils Ole Oftebro og Per Jansen. Kommentarene er ved Bjørn Sundquist.

Filmen setter fokus på det spenningsfeltet som er mellom militærets ønske om hemmeligholdelse og demokratiets krav om åpenhet.

Handling
Filmen er en halvdokumentarisk gjennomgang av den såkalte Ikkevold-saken. Den består av rekonstruerte scener, hvor skuespillerne forestiller virkelige personer. Den inneholder også noen autentiske intervju-klipp med forsvarsadvokat Alf Jakob Bae. Filmen skildrer en gruppe fredsaktivister som driver med kartlegging av hemmelige millitærinstallasjoner i Norge. På basen ved Andøya oppdager de et undersjøisk ubåt-lytteanlegg for ubåter, en såkalt SOSUS-stasjon, kamuflert og hemmeligholdt av Forsvaret. Personene ble stilt for rette og dømt for spionasje. De ble senere frifunnet av Høyesterett.

Det er den første rettssaken mot Ikkevold-gruppens åtte medlemmer som er rammen rundt handlingen.

Produksjonen
Filmens regissør, Tore Breda Thoresen, var interessert i Ikkevold-saken fra starten av og satt daglig på tilhørerbenken i Oslo tingrett, med båndopptaker og notatblokk. Han syntes de mange prinsipielle spørsmålene som ble berørt i saken var verdt en samlet gjengivelse for ettertiden. Han ønsket derfor å få i stand en dramatisert versjon for TV. Han mente at dette var en oppgave som bare Fjernsynsteatret kunne gjøre riktig og at en ordinær spillefilm ville skjele for mye til kommersielle krefter og salg.

Han gav journalist Alf R. Jacobsen i oppdrag å skrive manus. Sammen med Lars Borg forsøkte Jacobsen å gi en så historisk riktig fremstilling som mulig, basert på rettsopptak, dokumenter, samtaler med de impliserte og med hovedforsvarer Ole Jakob Bae som konsulent.Amagasinet - Spionasje eller yttringsfrihet? (29.4.1989, s.48)

Rollebesetning
Kim Haugen som Helge Strand Østtveiten
Torfinn Nag som Asser Fredrik Brynie
Kai Remlov som Ivar Johansen
Johannes Joner som Jørgen Otter Johansen
Ole Kristian Thomassen som Magne Kvalbein
Nicolay Lange-Nielsen som Ole Georg Moseng
Gorm Jenseg som Petter Nilsen
Steinar Flanes som Tormod Bakke
Per Jansen som kriminalsjef Arne Huuse
Roy Bjørnstad som førstebetjent Johan Nannestad
Wilfred Breistrand som dommer Anton Gammelgård
Nils Ole Oftebro som hovedforsvarer Ole Jakob Bae
Jan Hårstad som aktor Anstein Gjengedal
Tor Stokke som forsvarssjef Fredrik Bull-Hansen
Odd Furøy som forsvarssjef Sven Aage Hauge
Per Christensen som etterretningssjef Jan Ingebrigtsen
Per Åge Myrdal som Tom Nilsen
Lars Andreas Larssen som sakkyndig Jacob Børresen
Jens Bolling som sakkyndig Finn Lied
Anders Hatlo som forsvarsminister Anders Sjaastad
Thor Aamodt som stasjonssjef Ørnulf Lehn Thune
Arne Jacobsen som admiral Bård HelleEven Stormoen som løytnant
Bernhard Ramstad som stasjonssjef Bjørn Lie
Thor-Inge Gullvåg som redaktør Atle Hagtun
Gerhard Bjelland som dommer Einar M. Olsen
Ivar Nørve som politiadjutant Bjørn Kristensen
Knut Risan som riksadvokat Magnar Flornes
Arne Aas som overvåkningssjef Jostein Erstad
Kalle Øby som tjenestemann
Eilif Armand som bonde
Jon Eivind Gullord som politimann
Øyvin Berven som politimann
Per Gørvell som politimann
Sverre Bentzen som overvåker
Ketil Egge som overvåker
Erik Lie som overvåker
Arne Lindtner Næss som journalist
Hans Petter Meirik som journalist
Frank Rossavik som journalist
Alfred Aase som journalist
Børre Arntsen som journalist
Dag Pettersen som journalist
Jan Erik Aune som journalist

Referanser

Eksterne lenker


Kategori:Norske TV-filmer
Kategori:Norske dramafilmer
Kategori:Enkeltproduksjoner av Fjernsynsteatret
Kategori:Filmer om den kalde krigen
Kategori:TV-produksjoner på NRK
Kategori:TV-filmer fra 1980-årene
Kategori:Norske TV-produksjoner fra 1980-årene